Document ID: 32012D0177

Title and Content:
ΑΠΌΦΑΣΗ ΤΟΥ ΣΥΜΒΟΥΛΊΟΥ της 19ης Μαρτίου 2012 για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Τράπεζας της Ελλάδος (2012/177/ΕΕ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη το πρωτόκολλο (αριθ. 4) για το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και ιδίως το άρθρο 27.1, Έχοντας υπόψη τη σύσταση ΕΚΤ/2012/1 της Ευρωπαϊκής Κεντρικής Τράπεζας, της 10ης Φεβρουαρίου 2012, προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Τράπεζας της Ελλάδος (1), Εκτιμώντας τα ακόλουθα: (1) Οι λογαριασμοί της Ευρωπαϊκής Κεντρικής Τράπεζας (EKT) και των εθνικών κεντρικών τραπεζών του Ευρωσυστήματος ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης. (2) H εντολή των τωρινών εξωτερικών ελεγκτών τής Τράπεζας της Ελλάδος θα λήξει μετά τον λογιστικό έλεγχο του οικονομικού έτους 2011. Είναι, επομένως, αναγκαίος ο διορισμός εξωτερικών ελεγκτών από το οικονομικό έτος 2012. (3) Η Τράπεζα της Ελλάδος επέλεξε ως εξωτερικό της ελεγκτή την εταιρεία KPMG Ορκωτοί Ελεγκτές ΑΕ, για τα οικονομικά έτη 2012 έως 2016. (4) Η εταιρεία KPMG Ορκωτοί Ελεγκτές ΑΕ θα πρέπει να διορισθεί ως εξωτερικός ελεγκτής της Τράπεζας της Ελλάδος, για τα οικονομικά έτη 2012 έως 2016. (5) Είναι σκόπιμο να ακολουθηθεί η σύσταση του διοικητικού συμβουλίου της ΕΚΤ και να τροποποιηθεί η απόφαση 1999/70/ΕΚ του Συμβουλίου (2) αναλόγως, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το άρθρο 1 παράγραφος 12 της απόφασης 1999/70/ΕΚ αντικαθίσταται από το ακόλουθο κείμενο: «12. Η εταιρεία KPMG Ορκωτοί Ελεγκτές ΑΕ εγκρίνεται ως εξωτερικός ελεγκτής της Τράπεζας της Ελλάδος, για τα οικονομικά έτη 2012 έως 2016.». Άρθρο 2 Η παρούσα απόφαση παράγει αποτελέσματα από την ημέρα της κοινοποίησής της. Άρθρο 3 Η παρούσα απόφαση απευθύνεται στην Ευρωπαϊκή Κεντρική Τράπεζα. Βρυξέλλες, 19 Μαρτίου 2012.

Classification Labels:
1070
321

Label Descriptions:
{"1070": "Λογιστική", "321": "ΕΠΙΧΕΙΡΗΣΕΙΣ ΚΑΙ ΑΝΤΑΓΩΝΙΣΜΟΣ"}

EuroVoc IDs (Original): 5283
122
2510
2106
54
4590
912
2200

EuroVoc IDs (Expanded): 5283
122
2510
2106
54
4590
912
2200

Dataset Source: meu

Split: dev